stanford-oval/wikipedia huggingface dataset:
25TFM-NBOMe
Aiheesta muualla

Erowid-portaali - NBOMe yhdisteet yleisesti (englanniksi)
isomerdesign.com (englanniksi)
Fenetyyliamiinit eli fenyylietyyliamiinit
| --- | --- |
Amfetamiinit:  3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit:  Adrenaliini |  Dopamiini | Metyylidopa | Noradrenaliini
Katinonit:  4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut:  2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:25TFM-NBOMe
Käännös suomeksi
Välimiesoikeus

Välimiesoikeus on yksityinen tapa ratkaista riita käyttämättä julkisia tuomioistuimia. Välimiesmenettely on riidanratkaisukeino, jossa olemassa olevan tai tulevan siviiliriidan osapuolet päättävät antaa asian välimiesten ratkaistavaksi.
Välimiesoikeuden toiminta on salaista eikä päätöksestä voi valittaa. Välimiehet saavat itse määritellä palkkionsa suuruuden.
Suomen lain mukaan yksityisoikeudellinen riitakysymys, josta voidaan tehdä sovinto, saadaan määrätä asianosaisten välisin sopimuksin välimiesten lopullisesti ratkaistavaksi. Samalla tavoin ratkaistavaksi voidaan määrätä myös vastaisuudessa tietystä sopimussuhteesta aiheutuvat riitakysymykset, jollei laissa ole toisin säädetty. Esimerkiksi kuluttajansuojalaissa on kuluttajalle taattu aina oikeus saattaa kuluttajariita tavalliseen tapaan oikeuden ratkaistavaksi.
Välimiesmenettely on nopeutensa vuoksi yleisesti käytetty liike-elämässä ja varsinkin kansainväliset sopimusriidat ratkaistaan yleisesti välimiesmenettelyssä. Myös urheilun alalla toimii pysyvä välimiesoikeus CAS, joka ratkaisee kansainvälisiä urheiluun liittyviä riitoja mm. kilpailukieltoihin ja dopingiin liittyen.
Välimiesoikeuden tuomio voidaan Suomessa panna täytäntöön hakemalla käräjäoikeudelta täytäntöönpanomääräys. Tuomioistuin voi evätä hakemuksen vain, jos se havaitsee, että välitystuomio on laissa mainitun seikan johdosta mitätön tai se on tuomioistuimen päätöksellä kumottu. Kumoaminen on mahdollista vain prosessuaalisen virheen perusteella.
Suomen lain mukaan välimiehiä tulee olla kolme, jolleivät asianosaiset ole muuta sopineet. Jos asianosaiset eivät ole määränneet toisin, välimiehenä saa olla jokainen täysi-ikäinen henkilö, joka ei ole konkurssissa ja jonka toimintakelpoisuutta ei ole rajoitettu. Jos välimiehiä tulee olla useampia kuin yksi, mutta asianosaiset eivät ole sopineet välimiehistä eikä siitä, miten välimiehet on nimettävä, kumpikin asianosainen nimeää yhtä monta välimiestä. Näin nimettyjen välimiesten on valittava lisäksi yksi välimies toimimaan puheenjohtajana, jolleivät asianosaiset ole määränneet, että riita on heidän nimeämiensä välimiesten ratkaistava.
Aiheesta muualla

FINLEX: Laki välimiesmenettelystä.
Keskuskauppakamarin välityslautakunta.
Court of Arbitration for Sport.
Adam Holzman

Adam Holzman on seuraavien henkilöiden nimi:
Adam Holzman (s. 1960), yhdysvaltalainen kitaristi
Adam Holzman, yhdysvaltalainen kosketinsoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adam Holzman”, voi hakea sivunnimihaulla, laajalla sivunnimihaulla tai tekstihaulla.
Wither (kappale)

| ”Wither” Dream Theater |
| --- | --- | --- |

Singlen tiedot
 Albumilta: Black Clouds & Silver Linings
 Julkaistu: syyskuu 2009
 Formaatti: CDS
 Tuottaja(t): Mike Portnoy & John Petrucci
 Tyylilaji: progressiivinen metalli
 Kesto: 05.25
 Levy-yhtiö: Roadrunner
Dream Theaterin muut singlet
| ”A Rite of Passage” 2009 | ”Wither” 2009 | ”On the Backs of Angels” 2011 |
Wither on Dream Theaterin 18. single. Se julkaistiin vuonna 2009 levymerkillä Roadrunner Records.
Kappaleet

Wither – 05.25 (album version)
Wither – 05.07 (piano version)
Wither – 05.24 (John Petrucci vocal demo)
The Best of Times – 13.04 (Mike Portnoy vocal demo)
Kokoonpano

James LaBrie – laulu
John Petrucci – kitara
John Myung – basso
Jordan Rudess – koskettimet
Mike Portnoy – rummut
1490

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Böömin Vladislaus II kruunattiin Unkarin kuninkaaksi
Santa Maria delle Grazie valmistui Milanossa
Syntyneitä

17. helmikuuta – Charles III de Bourbon, Bourbonin Kaarle III, ranskalainen konnetaabeli eli valtakunnanmarsalkka (k. 1527)
17. toukokuuta – Albrekt Brandenburgilainen, Saksalaisen ritarikunnan suurmestari ja ensimmäinen Preussin herttua (k. 1568)
11. kesäkuuta – Juan Ginés de Sepúlveda, espanjalainen humanisti ja historioitsija (k. 1573)
Nils Boije, ruotsalainen sotapäällikkö ja hallintomies (k. 1568)
Olaus Magnus, ruotsalainen historioitsija, kirjailija, kartografi ja tuomiorovasti (k. 1557)
Sinan, turkkilainen arkkitehti (k. 1588)
Thomas Müntzer, saksalainen radikaali teologi (k. 1525)
Kuolleita

6. huhtikuuta – Matias Corvinus, Unkarin ja Böömin kuningas (s. 1443)
Välimerentunnelimyyrä

| Välimerentunnelimyyrä> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Myyrät Cricetidae
Alaheimo::  Myyrät Arvicolinae
Suku::  Microtus
Alasuku::  Microtus (Terricola)
Laji::  duodecimcstatus
Kaksiosainen nimi
 Microtus duodecimcostatus  Selys-Longchamps 1839 

Infobox OKNimi-testi OKIUCN-testi OK: 
Välimerentunnelimyyrä (Microtus duodecimcostatus) on sukuun Microtus kuuluva laji. Sen turkki on tiheä ja hyvin pehmeä ja väriltään se on yleensä keltaisen sävyinen. Lajia esiintyy läntisen Välimeren rannikon seudulla. Se elää avoimessa maastossa ja korkeimmillaan sitä on havaittu 2 250 metrin korkeudessa. Se kaivaa maanalaisia tunneleita.
Aiheesta muualla

Paradis, Emmanuel & Croset, Henri: Assessment of habitat quality in the Mediterranean pine vole (Microtus duodecimcostatus) by the study of survival rates. Canadian Journal of Zoology, 1995, 73. vsk, nro 8.  doi:10.1139/z95-179.  Artikkelin verkkoversio. Viitattu 14.9.2020. (englanniksi)
Paradis, Emmanuel & Wang, Xiaoming & Guédon, Gérald & Croset, Henri: Body mass dynamics in the Mediterranean pine vole Microtus duodecimcostatus. Journal of Zoology, 1998, 245. vsk, nro 3, s. 299–305.  doi:10.1111/j.1469-7998.1998.tb00105.x.  Artikkelin verkkoversio. Viitattu 14.9.2020. (englanniksi)
Abu Omar al-Shishani

| Abu Omar al-Shishani Tarkhan Teimurazovitš Batirashvili> Henkilötiedot |
| --- | --- |
Syntynyt: 11. tammikuuta 1986 Birkian, Gruusian SNT 
Kuollut: maaliskuu 2016 Rakka, Syyria
Sotilashenkilö
Palvelusvuodet:  Georgian armeija 2006–2010 Jaysh al-Muhajirin wa al-Ansar 2012–2013 Isis 2013–
Taistelut ja sodat:  Venäjän–Georgian sota Syyrian sisällissota
Sotilasarvo:  Kersantti
Abu Omar al-Shishani (suom. Omar Tšetšeeni) eli oikealta nimeltään Tarkhan Teimurazovitš Batirashvili (11. tammikuuta 1986 Akhmeta Gruusian SNT, Neuvostoliitto – maaliskuu 2016 Rakka, Syyria) oli Isis-järjestön keskeinen johtaja ja sotilaallinen komentaja. Maaliskuun 2016 alussa julkaistujen vahvistamattomien viranomaistietojen mukaan hän sai surmansa Koillis-Syyriassa al-Shadadin kaupungissa Yhdysvaltain tekemässä ilmaiskussa.
Elämäkerta

Tarkhan Batirashvili syntyi Birkianin kylässä Georgian Pankisin solassa vuonna 1986. Al-Shishani kuului Pankisin solassa Georgiassa elävään kistien tšetšeeniheimoon melkhien klaaniin ja hänen isänsä on kristitty georgialainen Teimuraz Batirashvili äidin ollessa muslimi ja kisti. Hän suoritti varusmiespalveluksen Georgian armeijassa vuosina 2006–2007 ja jäi sinne töihin sotamiehenä. Venäjän–Georgian sodan aikana vuonna 2008 hän yleni Georgian armeijan tiedusteluyksikön kersantiksi ja otti osaa Tskhinvalin taisteluun. Vuonna 2010 hän sai tuberkuloosijn ja hänet todettiin kyvyttömäksi palvelukseen. Hänet erotettiin armeijasta ja muutamaa kuukautta myöhemmin hänet pidätettiin aseiden laittomasta ostamisesta ja varastoinnista. Hän sai kolmen vuoden vankilatuomion, mutta hänet vapautettiin etuajassa huonon terveydentilan takia.
Vapautumisensa jälkeen Batirashvili matkusti Syyriaan, jossa hän nousi sotakokemuksiensa avulla nopeasti kapinallisten joukossa. Hän komensi aluksi al-Qaidaan liitettyä Jaysh al-Muhajirin wa al-Ansar -nimistä ryhmittymää, joka koostui lähinnä ulkomaalaisista taistelijoista ja heistä osa oli Batirashvili tavoin tšetšeenejä. Batirashvilin saama salanimi Shishani tarkoittaa arabiaksi tšetšeeniä. Vuoden 2013 puolivälissä hän liittyi Isis-järjestöön, jonka johtaja Abu Bakr al-Baghdadi nimitti hänet järjestön pohjoisalueiden komentajaksi.
Yhdysvallat teki 4. maaliskuuta 2016 ilmaiskun Shaddadiin kaupungin lähistöllä Koillis-Syyriassa. Isku kohdistui autokolonnaan, jonka kyydissä al-Shishani oli. Ensimmäisten tietojen mukaan al-Shishani ei kuitenkaan saanut surmaansa välittömästi. Syrian Observatory for Human Rights -järjestön lähteiden mukaan häntä hoidettiin iskun jälkeen haavoittuneena raqqalaisessa sairaalassa. Saman järjestön mukaan hän oli ollut iskun jälkeen useamman päivän ajan kliinisesti kuollut. Pentagon vahvisti pitävänsä al-Shishania kuolleena 15. maaliskuuta. Isis vahvisti heinäkuussa 2016 al-Shishanin kuolleen, muuta järjestön uutisjulkaisu Amaqin mukaan al-Shishani kuoli Irakin Shirqatin kaupungissa.
Adam Hansen

| Adam Hansen |
| --- | --- |
 Hansen Tour Down Underissa 2009.
Henkilötiedot
Syntynyt: 11. toukokuuta 1981 (ikä 43)
Kansalaisuus:   Australia
Pyöräilijä
Pituus:  186 cm
Paino:  75 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2003 2004 2005 2006:  Arboe Mérida Corratec Austria ELK Haus Aposport Krone Linz
Ammattilaisjoukkue(et)
2007 2008–2010  2011–2020:  T-Mobile Team Team High Road / Team Columbia Omega Pharma-Lotto / Lotto Belisol / Lotto Soudal
Suurimmat voitot
 Italian ympäriajo, etappi Espanjan ympäriajo, etappi 
 Tiedot päivitetty: 5. helmikuuta 2021 
Aiheesta muualla
www.adamhansen.com
Adam Hansen (s. 11. toukokuuta 1981 Southport, Queensland) on australialainen maantiepyöräilijä.
Hansen aloitti ammattilaisuransa vuonna 2007 T-Mobile Teamissa, josta hän siirtyi kaudeksi 2011 Omega Pharma-Lottoon, ja edusti samaa joukkuetta, nimeltään viimeksi Lotto Soudal, uransa loppuun, vuoteen 2020.
Hansen pitää hallussaan ennätystä peräkkäisten maaliin ajettujen suurten ympäriajojen määrässä: hän ajoi Espanjan ympäriajosta 2011 vuoden 2018 Italian ympäriajoon asti kaikki 20 Italian, Ranskan ja Espanjan ympäriajoa. Etappivoittoja hän saavutti kaksi kappaletta: Italian ympäriajossa 2013 hän voitti 7. etapin oltuaan ensin irtiotossa, ja Espanjan ympäriajossa 2014 19. etapin irtauduttuaan pääjoukosta muutama kilometri ennen maalia.
Adolf Manninen (juoksija)

Gustaf Adolf Manninen (26. tammikuuta 1888 Pori – 27. toukokuuta 1963 Pori) oli suomalainen talouspäällikkö ja keskimatkojen juoksija. Manninen edusti urallaan Porin Tarmoa ja Viipurin Reipasta.
Suomen-mestaruuskilpailuissa Manninen saavutti vuonna 1910 kultaa sekä 1 500 metrin että 800 metrin juoksussa. Vuonna 1911 hän voitti 1 500 metrillä ja sai hopeaa 800 metrillä Lauri Pihkalan voittaessa. Viestijuoksun Suomen-mestaruuskilpailuissa hän sai Porin Tarmon joukkueessa kultaa 4 × 100 metrin, 1 600 metrin ja 5 × 2 000 metrin viestissä vuonna 1910. 5 × 2 000 metrin viestissä hän sai lisäksi Viipurin Reippaan joukkueessa hopeaa vuonna 1911 ja pronssia vuonna 1912
Manninen teki yhteensä neljä Suomen ennätystä. 1 500 metrillä hän juoksi 18. kesäkuuta 1909 ajan 4.19,0. 800 metrillä hän teki ensimmäisen ennätyksen 7. elokuuta 1909 ajalla 2.03,6. Manninen paransi ennätystä 2. heinäkuuta 1910 aikaan 2.02,9. Viimeisen kerran Suomen ennätys parantui 29. heinäkuuta 1911, jolloin Manninen juoksi 2.01,8.
Manninen oli ammatiltaan talouspäällikkö ja asianajaja. Hän tuli Länsi-Savon taloudenhoitajaksi Mikkelissä vuonna 1923 ja työskenteli tällä paikalla 11 vuotta aina vuoteen 1934 saakka. Mikkelistä Manninen siirtyi Poriin, missä hän toimi kiinteistövälittäjänä ja oikeusasiamiehenä. Manninen oli Porin Tarmon perustajajäsen ja aikoinaan sihteeri, valmentaja, puheenjohtaja ja kunniapuheenjohtaja. Mikkelissä ollessaan Manninen toimi mm. Mikkelin Kilpa-Veikkojen puheenjohtajana 1924 ja 1933. Hän kuului Mestariurheilijain Kerhoon.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 800 m | 2.01,8 | Viipuri | 29. heinäkuuta 1911 |
| 1 500 m | 4.16,5 | Viipuri | 3. heinäkuuta 1910 |
Lähde
Yasemin Smit

| Mitalit> Maa:   Alankomaat. Olympialaiset .Naisten vesipallo | Mitalit> Maa:   Alankomaat. Olympialaiset .Naisten vesipallo | Mitalit> Maa:   Alankomaat. Olympialaiset .Naisten vesipallo | Maa:   Alankomaat> .Naisten vesipallo |
| --- | --- | --- | --- |
|  Kultaa | Peking 2008 | joukkuekilpailu |  |
Miloushka Yasemin Smit (s. 21. marraskuuta 1984 Amsterdam) on alankomaalainen vesipalloilija. Hän kilpaili vuoden 2008 kesäolympialaisissa Pekingissä, jossa hän voitti joukkueineen kultaa vesipallossa.
25 (Värttinän albumi)

| 25 Värttinä |
| --- | --- | --- |

Kokoelmalevyn tiedot
 Julkaistu: 26. syyskuuta 2007
 Formaatti: CD-levy
 Kesto: 76.00
 Levy-yhtiö: Sony BMG
Värttinän muut julkaisut
| Miero 2006 | 25 2007 | Utu 2012 |
25 on Värttinän kokoelmalevy joka ilmestyi 26. syyskuuta 2007. Sille on koottu materiaalia kaikilta yhtyeen albumeilta.
Kappaleet

Oi Dai
Varrii ompi zaijuvesj
Ämmät
Miinan laulu
Kylä vuotti uutta kuuta
Mikä miulla mielessä
Aitara
Yötulet
Ottajat
Kokko
Emoton
Laulutyttö
Maahinen neito
Vihi
Käppee
Äijo
Nahkaruoska
Vipinäveet
Riena
Lemmennosto
Hoptsoi
Seelinnikoi
Arvostelut

Allmusic:
Smackthejack.net:
Yrttilikööri

Pullollinen saksalaista yrttilikööriä
Yrttilikööri on nimensä mukaisesti yrteillä maustettu likööri. Niistä käytetään joskus saksankielistä nimeä Kräuterlikör. Voimakasaromisissa yrttilikööreissä voi olla korkea alkoholipitoisuus ja pieni sokerimäärä.
Historiaa

Yrttiliköörit juontavat juurensa keskiaikaisiin yrttilääkkeisiin, joita valmistettiin uuttamalla lääkekasveja alkoholissa. Niiden valmistus alkoi 1300-1400-luvulla, ja keskittyi luostareihin. Nykyäänkin niitä käytetään paljon digestiiveinä, helpottamaan ruoansulatusta runsaan aterian jälkeen.
Yrttiliköörejä

Yrttiliköörit ovat erityisen suosittuja Keski-Euroopassa, ja monet tulevat saksankieliseltä alueelta.
Jägermeister, Underberg, Killepitsch ja Kuemmerling ovat saksalaisia; Riga Black Balsam latvialainen; Becherovka taas tšekkiläinen; Unicum on unkarilainen; Bénédictine ja Chartreuse ranskalaisia. Italialaiset yrttiliköörit tunnetaan nimellä amaro ("katkero"); näihin kuuluvat mm. Cynar ja Ramazzotti.
Suomessa Altia valmistaa Valhalla-nimistä yrttilikööriä.
William Congreve (keksijä)

William Congreve, James Lonsdalen maalaama muotokuva noin vuodelta 1812.
William Congreve (20. toukokuuta 1772 Hackney, Middlesex – 16. toukokuuta 1828 Toulouse, Ranska) oli brittiläinen sotilas ja keksijä, joka kehitti aseena käytetyn Congreve-raketin.
Congreven isä oli kenraaliluutnantti Sir William Congreve (1743–1814). Congreve aloitti uransa Britannian kuninkaallisessa tykistössä vuonna 1791 ja työskenteli Woolwichin kuninkaallisen asetehtaan laboratoriossa, jonka tarkastajana hänen isänsä toimi. Isänsä kuoltua vuonna 1814 Congreve peri tämän saaman baronetin arvon ja hänet nimitettiin tämän seuraajaksi. Hänet lyötiin myös ritariksi. Vuodesta 1818 kuolemaansa asti Congreve oli lisäksi Plymouthin edustajana parlamentin alahuoneessa. Hän sai kenraaliluutnantin sotilasarvon.
Piirros Congreve-raketin laukaisusta.
Jo ennen Congrevea oli olemassa mustaanruutiin perustuvia rakettiaseita. Congreve kiinnostui raketeista, joita intialaisen Mysoren kuningaskunnan armeija käytti puolustaessaan Seringapatamia brittejä vastaan vuosina 1792 ja 1799. Congreve onnistui vuonna 1805 kehittämään raketin, joka oli noin metrin mittainen ja johon kuului noin viisimetrinen tasapainottava varsi ja jonka kantomatka oli 1,8 kilometriä. Britannian armeija käytti Congreve-raketteja Napoleonin sodissa muun muassa piirittäessään Boulognea, Kööpenhaminaa ja Danzigia sekä sodassa Yhdysvaltoja vastaan vuonna 1814. Congreve johti itse rakettikomppaniaa Leipzigin taistelussa. Yleensä Congreve-raketit eivät aiheuttaneet merkittävää aineellista vahinkoa viholliselle, mutta niillä oli suuri pelotevaikutus, ja ne lisäsivät kiinnostusta rakettien mahdollisuuksiin aseena. Congreve onnistui myöhemmin parantamaan rakettiensa kantomatkaa ja osumatarkkuutta. Britit käyttivät niitä 1860-luvulle saakka, jolloin tykkien kehitys teki niistä vanhanaikaisia sodankäynnissä. Niitä käytettiin vielä sen jälkeen hätäraketteina meripelastuksessa.
Congreve auttoi Bryan Donkinia kehittämään setelien painamisessa käytettäviä painolaattoja.
Aiheesta muualla

Kuvia tai muita tiedostoja aiheesta William Congreve (keksijä) Wikimedia Commonsissa
Yasemin Can

| Mitalit | Mitalit | Mitalit |  |
| --- | --- | --- | --- |
|  Yasemin Can |  Yasemin Can |  Yasemin Can |  |
Maa:   Turkki
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2016 | 5 000 m |  |
|  Kultaa | Amsterdam 2016 | 10 000 m |  |
|  Kultaa | München 2022 | 10 000 m |  |
|  Hopeaa | München 2022 | 5 000 m |  |
|  Pronssia | Berliini 2018 | 5 000 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Belgrad 2017 | 3 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Kampala 2017 | sekaviesti |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Kultaa | Chia 2016 | henkilökohtainen |  |
|  Kultaa | Chia 2016 | joukkuekilpailu |  |
|  Kultaa | Šamorín 2017 | henkilökohtainen |  |
|  Kultaa | Tilburg 2018 | henkilökohtainen |  |
|  Kultaa | Lissabon 2019 | henkilökohtainen |  |
|  Pronssia | Šamorín 2017 | joukkuekilpailu |  |
Yasemin Can (syntyjään Vivian Jemutai; s. 11. joulukuuta 1996) on kenialaissyntyinen turkkilainen kestävyysjuoksija ja kolminkertainen Euroopan-mestari.
Keniassa syntynyt Can on edustanut maaliskuusta 2016 lähtien uutta kotimaataan Turkkia. Hän voitti Euroopan-mestaruuden sekä 5 000 metrin (ajalla 15.18,15) että 10 000 metrin juoksussa (31.12,86) 2016 EM-kisoissa Amsterdamin olympiastadionilla. Rio de Janeiron olympialaisissa hän sijoittui 5 000 metrillä kuudenneksi ja 10 000 metrillä seitsemänneksi. Joulukuussa 2016 hän voitti Chiassa maastojuoksun Euroopan-mestaruuden sekä henkilökohtaisessa että joukkuekilpailussa.
Can saavutti Belgradin EM-hallikilpailuissa 2017 hopeaa 3 000 metrin juoksussa Turkin ennätysajalla 8.43,46. Maastojuoksun MM-kilpailuissa 2017 hän sai pronssia sekaviestissä. Hän voitti alle 23-vuotiaiden Euroopan-mestaruuden 5 000 ja 10 000 metrillä Bydgoszczissa 2017. Lontoon MM-kilpailuissa 2017 hän sijoittui 10 000 metrillä 11:nneksi ja karsiutui 5 000 metrillä alkuerissä. Joulukuussa hän voitti maastojuoksun Euroopan-mestaruuden ja sai joukkuekilpailussa pronssia.
Can saavutti Berliinin EM-kilpailuissa 2018 pronssia 5 000 metrillä ajalla 14.57,63 ja sijoittui 10 000 metrillä viidenneksi. Hän voitti maastojuoksun Euroopan-mestaruuden Tilburgissa 2018 ja Lissabonissa 2019. Puolimaratonin MM-kilpailuissa 2020 hän sijoittui seitsemänneksi Turkin ennätysajalla 1.06.20. Vuonna 2021 järjestetyissä Tokion olympialaisissa hän oli 5 000 metrillä kahdeksas ja 10 000 metrillä yhdestoista. Hän voitti 2022 Välimeren kisoissa kultaa 5 000 metrillä ajalla 15.23,47 ja Euroopan-mestaruuden 10 000 metrin ajalla 30.32,57. EM-kilpailuissa hän saavutti lisäksi hopea 5 000 metrillä ajalla 14.56,91.
Canin ennätys 3 000 metrillä on 8.33,29 (Dohassa 3. toukokuuta 2019), 5 000 metrillä 14.36,82 (Roomassa 8.6.2017) ja 10 000 metrillä 30.26,41 (Rio de Janeiron olympiakisassa 12.8.2016).
We’ll Live It All Again

|  We’ll Live It All Again |
| --- | --- |
 Romina Power ja Al Bano Eurovision laulukilpailussa 1976.
Kappaleen tiedot
Esittäjä(t):  Al Bano ja Romina Power
Säveltäjä(t):  Detto Mariano
Sanoittaja(t):  Romina Power Albano Carrisi
Euroviisutiedot
Vuosi:  1976
Maa:  Italia
Kieli:  englanti, italia
Sijoitus:  7.
Pisteet:  69
Sanat:  sanoitus
Muuta:  Kapellimestarina Maurizio Fabrizio
We’ll Live It All Again on Al Banon ja Romina Powerin esittämä kappale, joka edusti Italiaa vuoden 1976 Eurovision laulukilpailussa Alankomaiden Haagissa.
Kappale sijoittui Euroviisuissa seitsemänneksi 69 pisteellä.
Ahdin

Vuoden 1929 "Blower" Bentley Ralph Laurenin  kokoelmista. Automalli sai nimensä jäähdyttimen edessä sijaitsevasta suuresta puhaltimesta (engl. blower) eli ahtimesta.
Ahdin on laite, jolla puristetaan ilmaa polttomoottorin palotiloihin, mäntämoottorissa sylintereihin. Ahdin on siis eräänlainen kompressori. Ahtimella saadaan moottoriin enemmän happea, joten polttoainetta voidaan polttaa enemmän ja moottorin teho kasvaa. Ahdin voi olla joko mekaaninen ahdin, joka saa voimansa kampiakselilta tai pakokaasun jäännöspaineesta voimansa saava turboahdin tai paineaaltoahdin. Joissain tapauksissa ahtimeksi luokitellaan myös ns. resonanssiahdin, jossa imuilman paineenvaihtelu käytetään hyväksi. Mekaanisessa ahtimessa hyötysuhde on paljon pienempi kuin hukkaan menevästä pakokaasun energiasta käyttövoimansa saavalla turboahtimella. Mekaanisessa ahtimessa kuten myös paineaaltoahtimessa on kuitenkin se etu, että niin sanottua "turboviivettä", eli sitä milloin turbo lähtee mukaan ja alkaa ahtaa ilmaa, ei ole. Useimmiten mekaaninen ahdin on toteutettu niin että sen poiskytkeminen on mahdollista, kuten esimerkiksi joissain autonmoottoreissa.
Porsche 997 Turbo
(r)

| (r)Evolution HammerFall |
| --- | --- | --- |

Studioalbumin tiedot
 Äänitetty : Red Level 3 Studios, Nashville Studio Fredman, Göteborg, Ruotsi Castle Black Studios, Härryda, Ruotsi
 Julkaistu:  29. elokuuta 2014
 Tuottaja(t): James Michael, Oscar Dronjak, Pontus Norgren, Fredrik Nordström
 Tyylilaji: heavy metal, power metal
 Kesto: 49.37
 Levy-yhtiö: Nuclear Blast
Listasijoitukset
  Sverigetopplistan: 1.   GfK Entertainment: 4.   Swiss Music Charts: 5.   Suomen virallinen lista: 10.   Ö3 Austria Top 40: 13.   Mahasz: 15.   Syndicat National de l’Édition Phonographique: 85.
HammerFallin muut julkaisut
| Infected 2011 | (r)Evolution 2014 | Built to Last 2016 |
(r)Evolution on ruotsalaisen power metal -yhtye HammerFallin yhdeksäs studioalbumi. Se julkaistiin vuonna 2014 levymerkillä Nuclear Blast.